Борис Младенов-Young
Постигнах професионални цели…

chitanka.info

Постигнах професионални цели,

стремежи, въжделения, мечти…

Но доживял години снежнобели

духът ми не можа да се смири.

И в новата, пенсионерска фаза

не сви за отдих и покой криле;

в сенилна възраст немощ не показа,

към ново поприще пак път пое.

Широк, забравен път разтвори двери

и дремещия в мене древен бард

взе лирата за нов житейски старт

и със Пегас приживе се намери

сред поетични музи в райски храм —

и нежни строфи екнаха оттам!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.